Ir-Regolament tal-kummissjoni (KE) Nru 225/2003
tal-5 ta' Frar 2003
li jemenda Regolament (KE) Nru 2125/95 rigward il-lista ta' l-awtoritajiet kompetenti Ċiniżi biex joħorġu ċ-ċertifikati ta' l-oriġini u kopji dwar faqqiegħ preservati
IL-KUMMISSJONI TAL-KOMMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KE) Nru 2201/96 tat-28 ta' Ottubru 1996 dwar l-organizzazzjoni komuni tas-swieq fil-prodotti proċessati tal-frott u l-ħaxix ta' l-ikel [1], kif l-aħħar emendat bir-Regolament (KE) Nru 453/2002 [2], u b'mod partikolari l-Artikolu 15(1) tiegħu,
Billi:
(1) B'nota verbali tal-5 ta' Diċembru 2002, l-awtoritajiet Ċiniżi bagħtu lill-Kummissjoni aġġornament komplut tal-lista tal-awtoritajiet kompetenti Ċiniżi biex joħorġu ċ-ċertifikati ta' l-oriġini u kopji meħtieġa għall-ħelsien taċ-ċirkolazzjoni libera tal-faqqiegħ preservat li jorriġina minn dak il-pajjiż terz, kif riferut fl-Artikolu 10(1) tal-Regolament tal-Kummisjoni (KE) Nru 2125/95 tas-6 ta' Settembru 1995 li jiftaħ u jipprovvdi għall-amministrazzjoni tal-kwota tat-tariffi għall-faqqiegħ preservat [3], kif l-aħħar emendat bir-Regolament (KE) Nru 1286/2002 [4]. L-Anness II ta' dak ir-Regolament għandu għalhekk jiġi emendat.
(2) Fl-istess nota l-awtoritajiet Ċiniżi staqsew lill-Kummissjoni biex taċċetta temporanjament l-użu taċ-ċertifikati ta' l-oriġini u kopji li għandhom timbri u firem tal-awtoritajiet riferuti fl-Anness II tar-Regolament (KE) Nru 2125/95, kif emendati bir-Regolament (KE) Nru 1286/2002, b'mod konformi maċ-ċertifikati ta' l-oriġini u kopji li għandhom timbri u firem ġodda, meta japplikaw għall-ħelsien tal-faqqiegħ preservat miċ-Ċina għaċ-ċirkolazzjoni libera fil-Komunità Ewropea. Sabiex jiżguraw li l-importazzjoni tkompli b'mod konsistenti, din l-għażla għandha tkun provduta sal-31 ta' Mejju 2003.
(3) Il-miżuri provvduti f'dan ir-Regolament huma b'mod konformi ma' l-opinjoni tal-Kumitat tat-Tmexxija tal-Prodotti proċessati mill-Frott u l-Ħaxix ta' l-ikel.
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 2125/95 jiġi mibdul bl-Anness t'hawn.
Artikolu 2
Sal-31ta' Mejju 2003, importattur jista' jagħti, meta qed japplika għall-ħelsien tal-faqqiegħ preservat li jorriġina miċ-Ċina għaċ-ċirkolazzjoni libera fil-Komunità, ċ-ċertfikati ta' l-oriġini u kopji li għandhom timbri u firem tal-awtoritajiet Ċiniżi msemmija fl-Anness tar-Regolament (KE) Nru 2125/95 kif emendat bir-Regolament (KE) Nru 1286/2002.
Artikolu 3
Dan ir-Regolament għandu jiġi fis-seħħ fit-tielet ġurnata wara li jiġi ppubblikat fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta' Frar 2003.